open-index/open-wikipedia-markdown huggingface dataset:
พระจันทร์แดง (ละครโทรทัศน์ปี พ.ศ. 2564)

**พระจันทร์แดง** เป็นละครโทรทัศน์ไทยปี พ.ศ. 2564 ออกอากาศทางช่องวัน 31 โดยเป็นการสร้างใหม่จากภาพยนตร์ชื่อเดียวกันเมื่อปี พ.ศ. 2513 นำแสดงโดยภาคิน คำวิลัยศักดิ์, อรเณศ ดีคาบาเลส และจุฑาวุฒิ ภัทรกำพล ละครเรื่องนี้เป็นการสร้างใหม่จากละครชื่อเดียวกันในปี พ.ศ. 2529 และพ.ศ. 2545

## เรื่องย่อ
ตำนานเล่าขานถึงคืนที่พระจันทร์กลายเป็นสีแดงเลือด เป็นจุดเริ่มต้นของความรักอันบริสุทธิ์ระหว่างหญิงสาวนามว่า ปาริชาต และ ศมา ชายหนุ่มผู้ต้องคำสาปที่เกิดในคืนนั้น เพราะคำสาปทำให้ศมาต้องแปลงร่างเป็นเสือในคืนพระจันทร์แดงและออกฆ่าผู้บริสุทธิ์ ต่อมาเขาได้รู้ว่าวิธีเดียวที่จะหลุดพ้นจากคำสาปได้คือการมีเพศสัมพันธ์กับผู้หญิงที่เกิดในวันที่ 9 เดือน 9 ปีขาล และผู้หญิงคนนั้นคือปาริชาต

## นักแสดง
* ภาคิน คำวิลัยศักดิ์ รับบท หมอศมา
: หมอที่เกิดในคืนพระจันทร์แดง มีตัวตนจริงคือ “เสือพญา” มีหน้าที่ปกป้องผืนป่าและสัตว์ป่า
* อรเณศ ดีคาบาเลส รับบท ปาริชาต
: ครูสาวที่เดินทางมาสอนหนังสือที่หมู่บ้านห้วยดอกแดง และต้องเข้าไปพัวพันกับคำสาปของหมอศมา
* จุฑาวุฒิ ภัทรกำพล รับบท นนทา
* พรสรวง รวยรื่น รับบท กาหลง
* อัครัฐ นิมิตรชัย รับบท ศักดิ์สิทธิ์
* กันติชา ชุมมะ รับบท ดร.อัจฉรา
* รัดเกล้า อามระดิษ รับบท ป้าเอื้อง
* ทนงศักดิ์ ศุภการ รับบท เล่าวู
* ปราปต์ปฎล สุวรรณบาง รับบท พรานบุญ
* สุพจน์ จันทร์เจริญ รับบท ครูหม่อง
* ปรารถนา สัชฌุกร รับบท ข่ายคำ
* วิชัย จงประสิทธิ์พร รับบท อาหมู
* กิตติพงษ์ ปลื้มปรีดาพร รับบท ตั๋วมาคะ
* ภูษณุ วงศาวณิชชากร รับบท ลี
* รัชวิศน์ จันทร์รุ่งอนันต์ รับบท ซา
* อัจฉรียา โพธิพิพิธธนากร รับบท ครูส้ม
* โมฬีวรรณ พันธรักษ์ รับบท ครูอวยพร
* ธีธัช จรรยาศิริกุล รับบท หน่อเนื้อ
* จอห์น บราโว่ รับบท ชาญชัย
* เวนย์ ฟอลโคเนอร์ รับบท กำนันทรงเกียรติ
* ณัฐเสฏ ปุตระเศรณี รับบท น้อย
* พิชยา ทิพพาละ รับบท มะปราง

## นักแสดงรับเชิญ
* สุรศักดิ์ ชัยอรรถ
* อาณัตพล ศิริชุมแสง รับบท จองลาจะทอ
* ปุณณิศา ศิริสังข์ รับบท ครูฝน
* อนิพรรณ เฉลิมบูรณะวงศ์  รับบท  คะนิ้ง
* พิบูลย์ ท้ายห้วน

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ที่กำกับโดย ภวัต พนังคศิริ
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์แนวรักแฟนตาซีไทย
วิมานทราย (ละครโทรทัศน์ปี พ.ศ. 2548)

**วิมานทราย** เป็นละครโทรทัศน์ไทยที่ผลิตโดยเอ็กแซ็กท์และซีเนริโอ นำแสดงโดยชาคริต แย้มนามและน้ำทิพย์ จงรัชตวิบูลย์ ดัดแปลงจากนวนิยายชื่อเดียวกันของจามรี พรรณชมพู ออกอากาศทางช่อง 5 ทุกวันจันทร์และวันอังคาร เวลา 20.15 - 21.15 น. (เวลามาตรฐานไทย) ตั้งแต่วันที่ 8 มีนาคม ถึง 9 พฤษภาคม พ.ศ. 2548

ในปี พ.ศ. 2564 เดอะ วัน เอ็นเตอร์ไพรส์ ได้นำละครเรื่องนี้กลับมาสร้างใหม่อีกครั้ง นำแสดงโดยเอสเธอร์ สุปรีย์ลีลาและเจษฎ์พิพัฒ ติละพรพัฒน์ ออกอากาศทางช่องวัน 31

## นักแสดง
* ชาคริต แย้มนาม รับบท ภาณิน
* น้ำทิพย์ จงรัชตวิบูลย์ รับบท อลิศรา
* นิรุตต์ ศิริจรรยา รับบทเป็น ภุชงค์
* พนมกร ตังทัตสวัสดิ์ รับบทเป็น ภิญโญ
* พิชญ์นาฏ สาขากร รับบท สิริรัศมี
* นิธิชัย ยศอมรสุนทร รับบทเป็น โภไคย
* วาสนา สิทธิเวช รับบทเป็น ศรีนวล
* พิมพ์แข กุญชร ณ อยุธยา รับบทเป็น เทวี
* อชิตะ สิกขมานา รับบทเป็น ลินจง
* ชาญชัย วราวิทยา รับบทเป็น นนท์
* ด.ช. ณชวนนท์ เหาตะวานิช รับบทเป็น ภิญเยศ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2548
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ที่กำกับโดย ผอูน จันทรศิริ
หมวดหมู่:ละครโทรทัศน์ช่อง 5
หมวดหมู่:ละครโทรทัศน์แนวประโลมโลกไทย
สวนสาธารณะที่เล็กที่สุดในโลก

**สวนสาธารณะที่เล็กที่สุดในโลก** () เป็นสวนสาธารณะที่ตั้งอยู่ในเมืองนางาอิซูมิ จังหวัดชิซูโอกะ ประเทศญี่ปุ่น

## ภาพรวม

เมื่อ พ.ศ. 2531 สวนสาธารณะแห่งนี้เปิดขึ้นเพื่อใช้ประโยชน์จากพื้นที่ส่วนเกินที่เกิดจากการก่อสร้างถนน ภายในสวนสาธารณะประกอบด้วยม้านั่งไม้, แผ่นหินสีดำสลักลวดลายดอกไม้ และพืชพรรณบางส่วนในพื้นที่รูปสี่เหลี่ยมจัตุรัสความยาวด้านละ  ที่ล้อมรอบด้วยอิฐ สวนสาธารณะแห่งนี้มีขนาดเล็กกว่าสวนสาธารณะมิลเอนส์ในเมืองพอร์ตแลนด์ รัฐออริกอน สหรัฐอเมริกา ซึ่งเคยได้รับการบันทึกว่าเป็นสวนสาธารณะที่เล็กที่สุดในโลกใน*[[บันทึกสถิติโลกกินเนสส์]]*

เมืองนางาอิซูมิเคยระบุว่าไม่ได้ตั้งใจมาแต่แรกที่จะยื่นขอบันทึกสถิติใน*บันทึกสถิติโลกกินเนสส์* เนื่องจาก "สวนสาธารณะ" แห่งนี้โดยหลักการแล้วไม่ใช่สวนสาธารณะแต่เป็นส่วนหนึ่งของถนน แต่ต่อมาเมื่อ พ.ศ. 2567 เมืองนางาอิซูมิเปลี่ยนสถานะของพื้นที่นี้ให้เป็นสวนสาธารณะอย่างเป็นทางการ และเริ่มโครงการเพื่อยื่นขอบันทึกสถิติโลก ค่าธรรมเนียมในการยื่นคำขอคือประมาณ 2.5 ล้านเยน (15,903 ดอลลาร์สหรัฐ) และเงินทุนได้มาจากการระดมทุนโดยใช้ระบบภาษีบ้านเกิด หลังการสำรวจในเดือนมกราคม พ.ศ. 2568 พื้นที่ของที่ดินนี้คือ  จากนั้นเมืองนางาอิซูมิจึงประกาศอย่างเป็นทางการว่าสถานที่แห่งนี้คือสวนสาธารณะ สวนสาธารณะแห่งนี้ได้รับการรับรองใน*บันทึกสถิติโลกกินเนสส์* พิธีมอบรางวัลถูกจัดขึ้นในวันที่ 25 กุมภาพันธ์ พ.ศ. 2568 ที่ศาลากลางเมืองนางาอิซูมิ

## อ้างอิง

หมวดหมู่:สวนสาธารณะในประเทศญี่ปุ่น
หมวดหมู่:จังหวัดชิซูโอกะ
หมวดหมู่:ผู้ครองสถิติโลก
หมวดหมู่:ก่อตั้งในประเทศญี่ปุ่นในปี พ.ศ. 2531
โซงะ โนะ คูรายามาดะ โนะ อิชิกาวะ โนะ มาโระ

**โซงะ โนะ คูรายามาดะ โนะ อิชิกาวะ โนะ มาโระ** (; เสียชีวิต ค.ศ. 649) เป็นสมาชิกตระกูลโซงะและผู้ครองตำแหน่งอูไดจิง (รัฐมนตรีฝ่ายขวา) คนแรก เขาเป็นบุตรของโซงะ โนะ คูรามาโระ และหลานชายของโซงะ โนะ อูมาโกะ บุตรสาวของเขาสมรสกับเจ้าชายนากะ-โนะ-โอเอะ หลังการตกต่ำของโซงะ โนะ อิรูกะ เขาจึงกลายเป็นสมาชิกที่อาวุโสที่สุดของตระกูล *[[นิฮงโชกิ]]*ระบุว่า เขาถูกกล่าวหาว่าเป็นกบฏและบีบคอตัวเองตายที่ยามาดะ-เดระใน ค.ศ. 649 ภรรยาและลูก 7 คนก็ฆ่าตัวตาย ญาติคนอื่น ๆ ถูกจับและประหารชีวิต การค้นพบเอกสารการพิสูจน์ความบริสุทธิ์นำไปสู่การอภัยโทษหลังเสียชีวิตและปิดประกาศผู้ใส่ร้ายเขาไปยังแคว้นสึกูชิ การเสียชีวิตของเขาทำให้อำนาจทางการเมืองของตระกูลโซงะสิ้นสุดลง

## อ้างอิง
ด้วยพระหัตถ์เข้มแข็งและพระกรที่เหยียดออก

**"ด้วยพระหัตถ์เข้มแข็งและพระกรที่เหยียดออก"** (; ) เป็นวลีในคัมภีร์ไบเบิลที่บรรยายถึงการที่พระเจ้าทรงใช้ฤทธิ์อำนาจของพระองค์เพื่อประโยชน์ของวงศ์วานอิสราเอล โดยเฉพาะในช่วงการอพยพ

## ต้นกำเนิด
วลีนี้ถูกใช้หลายครั้งในคัมภีร์ไบเบิลเพื่อบรรยายถึงพระราชกิจอันทรงฤทธิ์ของพระเจ้าในช่วงการอพยพ: อพยพ 6:6, เฉลยธรรมบัญญัติ 4:34 5:15 7:19 9:29 11:2 26:8, สดุดี 136:12.

วลีนี้ยังถูกใช้เพื่อบรรยายถึงพระราชกิจอันทรงฤทธิ์อื่น ๆ ของพระเจ้าในอดีตและในอนาคต ในแหล่งต่อไปนี้: 2 พงศ์กษัตริย์ 17:36, เยเรมีย์ 21:5 27:5 32:17, เอเสเคียล 20:33 20:34, 2 พงศาวดาร 6:32

วลีรูปอย่างย่อ ("ด้วยพระหัตถ์เข้มแข็ง") ยังมีการใช้เพื่อกล่าวถึงเหตุการณ์การอพยพ: ในอพยพ 3:19 6:1 13:9 13:16 32:11 และที่อื่น ๆ

## เปรียบเทียบกับวรรณกรรมอียิปต์
ในวรรณกรรมหลวงของอียิปต์โบราณ มักมีการบรรยายถึงฟาโรห์ว่าทรงใช้ "พระหัตถ์เข้มแข็ง" และ "พระกรที่เหยียดออก" เพื่อแสดงการกระทำอันทรงอำนาจ การที่คัมภีร์ไบเบิลบรรยายถึงการที่พระเจ้าเอาชนะอียิปต์ด้วยวลีเดียวกันนี้ในภาษาฮีบรูจึงเป็นการโต้แย้งว่าพระเจ้าทรงยิ่งใหญ่ยิ่งไปกว่าผู้นำทางโลกที่ยิ่งใหญ่ที่สุด

## อ้างอิง

หมวดหมู่:ปัสคา
หมวดหมู่:วลีในคัมภีร์ไบเบิล
หมวดหมู่:หนังสืออพยพ
พระมหาราชครูพิธี (อุ่ม คุรุกุล)

**พระมหาราชครูพิธี** นามเดิม **อุ่ม** ต้นสกุล**คุรุกุล** เป็นจางวางกรมพราหมณ์พิธี กระทรวงวัง ผู้ประกอบพระราชพิธีบรมราชาภิเษกถวายพระบาทสมเด็จพระมงกุฎเกล้าเจ้าอยู่หัว

## ประวัติ
**พระมหาราชครูพิธี** มีนามเดิมว่า **อุ่ม** เกิดราวปี พ.ศ. 2416 มีพระมหาราชครูพิธี (พุ่ม) เป็นปู่ และพระมหาราชครูพิธี (อาจ คุรุกุล) เป็นบิดา มีพี่สาวคือเจ้าจอมอิ่ม ในรัชกาลที่ 5

อุ่มได้เข้ารับราชการจนมีบรรดาศักดิ์เป็น*หลวงราชมุนี* เมื่อบรมราชาภิเษกพระบาทสมเด็จพระมงกุฎเกล้าเจ้าอยู่หัวในเดือนพฤศจิกายน พ.ศ. 2453 ท่านได้ปฏิบัติหน้าที่พระราชครูพิธี ถึงวันที่ 31 ธันวาคม พ.ศ. 2453 จึงได้รับพระราชทานสัญญาบัตรเป็น*พระมหาราชครูพิธีศรีวิสุทธิคุณ วิบุลยเวทย์บรมหงษ์ พรหมพงษ์พฤฒาจาริย์* จางวางกรมพราหมณ์พิธี ถือศักดินา 1000

พระมหาราชครูพิธี (อุ่ม) มีบุตรชายชื่อแอบ พระบาทสมเด็จพระมงกุฎเกล้าเจ้าอยู่หัวโปรดให้เขาเข้าศึกษาที่วชิราวุธวิทยาลัยจนจบชั้นมัธยมศึกษา เพราะมีพระราชประสงค์จะให้เขาไปศึกษาต่อวิชาพราหมณ์ที่ประเทศอินเดีย เพื่อที่ผู้สืบตระกูลคุรุกุลจะได้ฟื้นฟูรักษาลัทธิพราหมณ์ในประเทศไทยให้เจริญรุ่งเรืองต่อไป แต่พระบาทสมเด็จพระมงกุฎเกล้าเจ้าอยู่หัวเสด็จสวรรคตไปเสียก่อน แอบ คุรุกุล จึงไม่ได้ไปศึกษาที่ประเทศอินเดียและมิได้บวชพราหมณ์เลยจนตลอดชีวิต

พระมหาราชครูพิธีป่วยเป็นวัณโรค ถึงแก่กรรมเมื่อวันที่ 30 ธันวาคม พ.ศ. 2457 สิริอายุ 41 ปี ทำให้ตำแหน่งประธานพระครูพราหมณ์ย้ายมาตกทอดในสกุล "รังสิพราหมณกุล" จนถึงปัจจุบัน

## เครื่องราชอิสริยาภรณ์
 (สมัยนั้นเรียกว่า *ภัทราภรณ์*)

## อ้างอิง
; เชิงอรรถ

หมวดหมู่:ประธานพระครูพราหมณ์
หมวดหมู่:ผู้ได้รับเครื่องราชอิสริยาภรณ์ จ.ม.
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:ผู้ได้รับเหรียญรัตนาภรณ์ จ.ป.ร.4
หมวดหมู่:ผู้ได้รับเหรียญรัตนาภรณ์ ว.ป.ร.4
โกปปาอีตาเลีย ฤดูกาล 2025–26

การแข่งขันฟุตบอล **[[โกปปาอีตาเลีย]] ฤดูกาล 2025–26** (หรือในนามใหม่ว่า **โกปปาอีตาเลีย [[เฟรชเซียรอสซา]]** ด้วยเหตุผลการสนับสนุนจากรอบสอง)  เป็นฤดูกาลที่ 79 ของฟุตบอลถ้วยแห่งชาติในฟุตบอลอิตาลี. มี 44 ทีมที่เข้าร่วม.

โบโลญญา คือแชมป์เก่า, คว้าแชมป์สมัยที่ 3 ใน ครั้งที่ผ่านมา, โดยเอาชนะ เอซี มิลาน 1–0 ใน รอบชิงชนะเลิศ, ชนะเลิศระดับประเทศครั้งแรกในรอบ 51 ปี.

## ระบบการแข่งขันและการประกบคู่
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้:
* **ขั้นแรก** (แข่งขันกันแบบนัดเดียว)
** รอบเบื้องต้น: 4 ทีม จาก เซเรียเซ และ 4 ทีม จาก เซเรียเบ เริ่มต้นทัวร์นาเมนต์
** รอบแรก: 4 ทีมชนะเลิศจะได้เข้าร่วมโดยมี 16 ทีมที่เหลือจาก เซเรียเบ, และ 12 ทีมจาก เซเรียอา
** รอบสอง: 16 ทีมชนะเลิศจะเผชิญหน้าทำการแข่งขันกัน
* **ขั้นสอง**
** รอบ 16 ทีมสุดท้าย (นัดเดียว) : 8 ทีมชนะเลิศที่จะเข้าร่วมโดยสโมสรจาก เซเรียอา กับทีมวาง 1-8 (ผู้ชนะปีที่แล้ว โบโลญญา และ สโมสรที่อยู่ในอันดับ 1-7 ใน เซเรียอา ฤดูกาล 2024-25)
** รอบ 8 ทีมสุดท้าย (นัดเดียว): 8 ทีมชนะเลิศจะเผชิญหน้าทำการแข่งขันกัน
** รอบรองชนะเลิศ (สองนัด): 4 ทีมชนะเลิศจะเผชิญหน้าทำการแข่งขันกัน
* **รอบชิงชนะเลิศ** (นัดเดียว): 2 ทีมชนะเลิศจะเผชิญหน้าทำการแข่งขันกัน

## วันแข่งขันในแต่ละรอบ

## ทีมที่เข้าร่วม

## ด่านแรก
### รอบเบื้องต้น
ทั้งหมด 8 ทีมจาก เซเรีย เบ และ เซเรีย เซ เข้าร่วมในรอบนี้, 4 ทีมจะได้ผ่านเข้าสู่รอบแรก.

### รอบแรก
ทั้งหมด 32 ทีม (4 ทีมผู้ชนะจากรอบเบื้องต้น, 16 ทีมที่เหลือที่มาจาก เซเรียเบ และ 12 ทีมจาก เซเรียอา ที่เป็นทีมวาง 9–20) เข้าร่วมในรอบนี้, 16 ทีมจะได้ผ่านเข้าสู่รอบสอง.

## อ้างอิง

หมวดหมู่:โกปปาอีตาเลีย
หมวดหมู่:ฟุตบอลถ้วยอิตาลีในฤดูกาล 2025–26
นอร์ธรอปคอร์ปอเรชัน

**นอร์ธรอปคอร์ปอเรชัน** () คือบริษัทผู้ผลิตอากาศยานแบบปีกตรึงของสหรัฐ ก่อตั้งขึ้นในปี 1939 โดย แจ็ก นอร์ธรอป วิศวกรการบินผู้มีชื่อเสียง มีสำนักงานใหญ่ที่รัฐแคลิฟอร์เนีย และกลายเป็นหนึ่งในผู้ผลิตเครื่องบินรายสำคัญที่สุดของโลกในช่วงสงครามโลกครั้งที่สองและสงครามเย็น 

ในช่วงแรก นอร์ธรอปผลิตอากาศยานหลายแบบ เช่น P-61 แบล็กวิโดว์ เครื่องบินขับไล่กลางคืนแบบแรก และ F-89 สกอร์เปียน เครื่องบินไอพ่นสกัดกั้นยุคต้น ต่อมา นอร์ทรอปมีชื่อเสียงแพร่หลายการออกแบบเครื่องบินขับไล่เบา F-5 ฟรีดอมไฟเตอร์ และ F-5E ไทเกอร์ทู ซึ่งเป็นที่นิยมในตลาดส่งออกเนื่องจากต้นทุนต่ำและประสิทธิภาพสูง 

นอกจากนี้ นอร์ธรอปคอร์ปยังมีบทบาทสำคัญในการพัฒนาเครื่องบินทดลอง เช่น YF-17 คอบรา ซึ่งกลายเป็นพื้นฐานของ F/A-18 ฮอร์เน็ต ความสำเร็จที่ยิ่งใหญ่อีกอย่างคือการออกแบบและผลิต B-2 สปีริท เครื่องบินทิ้งระเบิดล่องหนทางยุทธศาสตร์

ในปี 1994 นอร์ธรอปคอร์ปได้ควบรวมกับกรัมแมน กลายเป็น "นอร์ธรอปกรัมแมน" (Northrop Grumman)
## อ้างอิง

หมวดหมู่:ผู้ผลิตอากาศยานของสหรัฐ
โบอิง E-7 เวดจ์เทล

**โบอิง E-7 เวดจ์เทล** (Boeing E-7 Wedgetail) หรือชื่อทางการตลาดคือ **โบอิง 737 AEW&C** เป็นเครื่องบินเตือนภัยล่วงหน้าและควบคุมทางอากาศที่พัฒนาจากโครงสร้างของ Boeing 737 Next Generation จุดเด่นของเครื่องคือการติดตั้งเรดาร์ MESA ของนอร์ธรอปกรัมแมนบนสันหลัง ลักษณะคล้ายหมวกทรงสูง ทำให้สามารถกวาดตรวจได้ 360 องศาโดยไม่ต้องหมุนจานเรดาร์แบบเก่า และยังเลือกเน้นตรวจการณ์ในทิศทางที่มีภัยคุกคามได้อย่างยืดหยุ่น เรดาร์ MESA สามารถตรวจจับ ติดตาม และจำแนกเป้าหมายได้หลายประเภทพร้อมกัน

304px|thumb|ภายใน E-7 เวดจ์เทล
E-7 เวดจ์เทลมีระบบ IFF ระยะไกล สามารถปรับความถี่การอัปเดตข้อมูลตามสถานการณ์ นอกจากนี้ยังเชื่อมต่อกับระบบสื่อสารยุทธวิธี เช่น Link-16 และการสื่อสารผ่านดาวเทียม ช่วยให้เครื่องทำหน้าที่เป็น “ศูนย์บัญชาการบินลอยฟ้า” ที่คอยประสานการรบในทุกมิติ ทั้งอากาศ ทะเล และภาคพื้น นอกจากนี้ ภายในเวดจ์เทลมีสถานีควบคุมภารกิจประมาณสิบจุด ภายในติดตั้งระบบสื่อสารหลายรูปแบบ (HF, VHF, UHF และดาวเทียม) พร้อมมาตรการป้องกันทางอิเล็กทรอนิกส์ ทำให้ลูกเรือสามารถควบคุมการปฏิบัติการรบได้แบบเรียลไทม์ ไม่ว่าจะเป็นการเตือนภัยล่วงหน้า การควบคุมฝูงบินขับไล่ หรือการคุ้มครองกองเรือ นอกจากนี้ยังสามารถเติมเชื้อเพลิงกลางอากาศ เพิ่มระยะเวลาการปฏิบัติการต่อเที่ยวบิน

กองทัพอากาศออสเตรเลียเป็นผู้ใช้งานรายแรกของเครื่องบินรุ่นนี้ โดยนำเข้าประจำการในช่วงปลายทศวรรษ 2010 และใช้งานจริงทั้งในภารกิจปฏิบัติการและการฝึกซ้อมร่วมกับพันธมิตร และเคยส่งไปปฏิบัติการในยุโรป เพื่อสนับสนุนการแจ้งเตือนภัยทางอากาศให้แก่กองทัพยูเครน โดยทำการบินในน่านฟ้าปลอดภัยในเยอรมนีระหว่างปี 2023–2024 ออสเตรเลียยืนยันว่าเรดาร์ของเวดจ์เทลสามารถตรวจจับได้ไกลกว่า 400 กิโลเมตร และมีบทบาทสำคัญในการสนับสนุนภารกิจคุ้มกันและประสานงานปฏิบัติการระหว่างกองทัพในยุโรป 

กองทัพอากาศสหราชอาณาจักรได้จัดหา Wedgetail AEW1 เพื่อทดแทน E-3 Sentry กองทัพอากาศสหรัฐก็เลือก E-7 เป็นเครื่องทดแทน E-3 Sentry เช่นกันโดยได้บรรจุในแผนการจัดหาและเริ่มผลิตเรดาร์แล้ว เป็นการจัดหาด้วยราคาเฉลี่ย 724 ล้านดอลลาร์ต่อลำ ในขณะที่ราคาส่งออกแพงกว่าประมาณ 25-35% เกาหลีใต้เองก็จัดหา E-7 เช่นกัน
## อ้างอิง

หมวดหมู่:เครื่องบินเตือนภัยล่วงหน้า
หลี่ หรง

**หลี่ หรง** (; 4 กุมภาพันธ์ ค.ศ. 1920 – 31 ธันวาคม ค.ศ. 2002) เป็นนักภาษาศาสตร์ชาวจีนที่เป็นที่รู้จักจากผลงานในด้านวิทยาภาษาถิ่นจีน
เขาเป็นผู้อำนวยการสถาบันภาษาศาสตร์แห่งสถาบันสังคมศาสตร์จีนตั้งแต่ ค.ศ. 1982 ถึง 1985
และบรรณาธิการ*[[แผนที่ภาษาของจีน]]* กับ *[[Great Dictionary of Modern Chinese Dialects]]*

หลี่ หรงเกิดที่อำเภอเวินหลิง มณฑลเจ้อเจียง
ใน ค.ศ. 1939 เขาเข้าศึกษาที่มหาวิทยาลัยเซาท์เวสต์แอสโซซิเอเต็ดที่คุนหมิง โดยศึกษาวรรณคดีจีน
ใน ค.ศ. 1943 เขาได้ศึกษาต่อระดับปริญญาโทที่สถาบันภาษามหาวิทยาลัยปักกิ่ง ซึ่งในขณะนั้นตั้งอยู่ที่คุนหมิง
วิทยานิพนธ์ระดับปริญญาโทของเขา คือการศึกษาระบบคู่มือการออกเสียง*[[ฝ่านเชี่ย]]* ใน*[[เชี่ย-อฺวิ่น]]* พจนานุกรมเสียงสัมผัสในคริสต์ศตวรรษที่ 7 ได้รับการตีพิมพ์ใน ค.ศ. 1952
ในผลงานนี้ เขาแสดงให้เห็นว่า "ตัวแบ่ง"ลึกลับของตารางสัมผัสอันหลังสะท้อนรูปแบบการกระจายใน*เชี่ย-อฺวิ่น*

หลี่ หรง ก่อตั้งวารสารภาษาถิ่นจีน *Fangyan* ใน ค.ศ. 1979 และทำหน้าที่เป็นบรรณาธิการ
เขาเป็นผู้นำทีมจากสถาบันแห่งสังคมศาสตร์จีนร่วมมือกับสถาบันมนุษยศาสตร์ออสเตรเลีย เพื่อจัดทำ*[[แผนที่ภาษาของจีน]]* ใน ค.ศ. 1987
*แผนที่*นี้จัดทำขึ้นตามการจำแนกภาษาจีนที่ปรับปรุงใหม่ของหลี่ โดยแยกกลุ่มภาษาจิ้น ฮุย และผิงฮว่าออกจากกัน
แม้ว่าการจำแนกประเภทนี้จะได้รับการยอมรับจากผู้ทำงานจำนวนมาก แต่ก็ยังคงเป็นที่ถกเถียงกันอยู่
หลี่ยังเป็นบรรณาธิการบริหารของ *[[Great Dictionary of Modern Chinese Dialects]]* ประกอบด้วยคำอธิบายถึง 42 รูปแบบจากสถานที่ต่าง ๆ ทั่วประเทศจีน

## ผลงานที่เลือก
* 
* 
* 
* 

## อ้างอิง

หมวดหมู่:ศิษย์เก่าจากมหาวิทยาลัยปักกิ่ง
หวยเต็กแชกุง

**หวยเต็กแชกุง** (; *เจ้าพ่อพระเพลิง*, *เทวดาพระอังคาร*) หรือ **หน่ำเก๊กไต่เต่** (; *พระทักษิณ​เทวราช*, *เทพเจ้าแห่งทิศใต้*) หรือ​ **ฮวยซิ้งเอี๊ย​** (; *ฮวยซิ้งเอี๊ย​*), *เจ้าพ่อพระเพลิง​*) ​หรือ ในภาษาไทยมักเรียกว่า **เจ้าพ่อพระเพลิง** เป็นเทพแห่งไฟและดาวอังคารของศาสนาท้องถิ่นจีนและลัทธิเต๋า

## บทบาท
หวยเต็กแชกุง เป็นหนึ่งในเทพเจ้าแห่งไฟของลัทธิเต๋าและศาสนาชาวบ้านจีน ซึ่งมีบทบาทช่วยคุ้มครองเรื่องฟืนไฟและไฟไหม้ และยังเป็นเทพผู้คุ้มครองดาวอังคารเนื่องด้วยดาวอังคารมีสีแดงจึงเรียกว่าดาวไฟ (火星) ซึ่งเป็นหนึ่งในดาวเคราะห์ห้าดวงที่เป็นตัวแทนของธาตุทั้งห้าตามประเพณีจีน (ได้แก่ ดิน น้ำ ไฟ ไม้ ทอง) และในทางหลักโหราศาสตร์และหลักภูมิศาสตร์จีน ทิศใต้เป็นทิศเรือนธาตุของธาตุไฟ เทพองค์นี้จึงได้รับการยกย่องเป็นเทพเจ้าประจำทิศใต้อีกด้วย

## ในประเทศไทย
ศาลเจ้าพ่อหลักเมืองบางคล้า อำเภอบางคล้า จังหวัดฉะเชิงเทรา ปรากฏเทวรูปของพระองค์​ ซึ่งมีแท่นบูชาของพระองค์โดยเฉพาะ​ นอกจากนี้ยังมีศาลเจ้า​ของเทพองค์​นี้ในฐานะเทพเจ้า​แห่งใต้​ ณ​ ศาลเจ้า​พ่อ​ไฟ (ฮ่วยสิ่งเอี้ย)​ เพชรเกษม​ ซอย​ 1 ริมคลองบริเวณประตูน้ำปากคลองภาษีเจริญฝั่งตรงข้าม วัดปากน้ำภาษีเจริญ​ เขตภาษีเจริญ กรุงเทพมหานคร​ด้วย

## ในวรรณกรรม
ในวรรณกรรมไซอิ๋ว บทที่ห้าสิบเอ็ด ปรากฏบทบาทของพระองค์เนื่องด้วยเห้งเจียได้มาทูลขอความช่วยเหลือจากพระองค์ในการปราบราชาปีศาจแรดเขาเดียว
## ในวัฒนธรรมร่วมสมัย
* นาจาเทพจอมอิทธิฤทธิ์ ปีพุทธศักราช 2544 รับบทโดย เฉิน ฮ่าวหมิน
## แหล่งข้อมูลอื่น

## ดูเพิ่ม
* จู้หรง
* เทพแห่งไฟ
* เทวดาพระเคราะห์จีน
* หวังหลิงกวน
* เจ้าพ่อพระคงคา (เทวดาพระพุธ)
* เจ้าพ่อพระอาทิตย์

## อ้างอิง

หมวดหมู่:เทพเจ้าจีน
แม่เบี้ย (ละครโทรทัศน์ปี พ.ศ. 2564)

**แม่เบี้ย** () เป็นละครโทรทัศน์ไทยแนวชีวิต จินตนิยม ที่สร้างจากนวนิยายชื่อเดียวกันของวาณิช จรุงกิจอนันต์ กำกับโดยผิน เกรียงไกรสกุล นำแสดงโดย ทิสานาฏ ศรศึก, กันตพงศ์ บำรุงรักษ์ และคะนึงนิจ  จักรสมิทธานนท์ ออกอากาศทางช่อง 7HD ทุกวันจันทร์และวันอังคาร เวลา 20.30 น. (เวลามาตรฐานไทย) ตั้งแต่วันที่ 27 กรกฎาคม ถึง 21 กันยายน พ.ศ. 2564 ในเดือนกันยายน พ.ศ. 2564 ศุภชัย ศรีวิจิตร ซึ่งเป็นผู้จัดละครเรื่องนี้ได้เผยแพร่คลิปตอนจบเวอร์ชันที่ไม่ได้ออกอากาศบนบัญชีอินสตาแกรมอย่างเป็นทางการของเขา

## นักแสดง
### นักแสดงหลัก
* ทิสานาฏ ศรศึก รับบท เมขลา
* กันตพงศ์ บำรุงรักษ์ รับบท ชนะชล
* คะนึงนิจ จักรสมิทธานนท์ รับบท ไหมแก้ว

### นักแสดงสมทบ
* จิณณะ นวรัตน์ รับบท อรรณพ
* ใจบัว ฮิดดิ้ง รับบท บุษบา
* พูลภัทร อัตถปัญญาพล รับบท ภาคภูมิ
* วัชรบูล ลี้สุวรรณ รับบท พจน์
* นวลปรางค์ ตรีชิต รับบท​ นภา

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย ผิน เกรียงไกรสกุล
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์ไทยแนวแฟนตาซี
พระมหาราชครูพิธีศรีวิสุทธิคุณ

**พระมหาราชครูพิธีศรีวิสุทธิคุณ** เป็นราชทินนามที่พระมหากษัตริย์ไทยพระราชทานสำหรับประธานพระครูพราหมณ์ ซึ่งอาจหมายถึง
* **[[พระมหาราชครูพิธีศรีวิสุทธิคุณ (อุ่ม คุรุกุล)]]** (พ.ศ. 2416–30 ธันวาคม พ.ศ. 2457)
* **[[พระมหาราชครูพิธีศรีวิสุทธิคุณ (สวาสดิ์ รังสิพราหมณกุล)]]** (23 พฤษภาคม พ.ศ. 2441–3 มิถุนายน พ.ศ. 2503)
* **[[พระมหาราชครูพิธีศรีวิสุทธิคุณ (ชวิน รังสิพราหมณกุล)]]** (11 มกราคม พ.ศ. 2496–ปัจจุบัน)

หมวดหมู่:หน้าแก้ความกำกวมชื่อและคำนำหน้าชื่อ
ทายาทหมายเลข 1

***ทายาทหมายเลข 1*** () เป็นละครโทรทัศน์ไทยแนวดราม่าครอบครัว เกี่ยวกับการชิงอำนาจบริหารภายในธุรกิจครอบครัวของทายาทในตระกูล กำกับการแสดงโดย สันต์ ศรีแก้วหล่อ นำแสดงโดย ชยุตม์ นิติชาคร , ญาณิน โอภาสสถาวร , อัครวินท์ นันทิพัฒน์ , วิทยา เทพทิพย์ , อัษฎาพร สิริวัฒน์ธนกุล , ปวรดา วีรวรรณ , สินจัย เปล่งพานิช , คัทลียา แมคอินทอช เป็นต้น ออกอากาศทุกวันพุธและพฤหัสบดี เวลา 20.30 น. ระหว่างวันที่ 20 สิงหาคม พ.ศ. 2568 – 23 ตุลาคม พ.ศ. 2568 ทางช่องวัน 31 และเผยแพร่ย้อนหลังทางวันดี  

## เรื่องย่อ
*ทายาทหมายเลข 1* เป็นเรื่องราวเกี่ยวกับความขัดแย้งภายในตระกูล "รพีธาดา" ซึ่งเป็นเจ้าของกลุ่มบริษัทสยามรพี บริษัทธุรกิจค้าปลีกขนาดใหญ่ที่มีสินทรัพย์รวมประมาณ 1 แสนล้านบาท หลังจากธารา (สินจัย เปล่งพานิช) พี่สาวคนโตของตระกูลและผู้บริหารสูงสุดของกลุ่มสยามรพี ประกาศลาออกจากบริษัท จึงต้องหาทายาทมาเป็นผู้บริหารสูงสุดคนต่อไป แต่มีการแย่งตำแหน่งกันระหว่างทายาทหลายคน เช่น ครอบครัวของ นที (ศักดิ์สิทธิ์ แท่งทอง) น้องชายคนกลางกับน้องสะใภ้คือ วีริน (คัทลียา แมคอินทอช) หรือครอบครัวของโปรยฝน (อรจิรา แหลมวิไล) น้องสาวคนเล็กกับน้องเขยคือ พศิน (อัมรินทร์ นิติพน) หรือจะเป็น สีน้ำ (อัษฎาพร สิริวัฒน์ธนกุล) ลูกเมียน้อยที่มีเชื้อสายของตระกูลรพีธาดาเช่นกัน 

## งานสร้าง
*ทายาทหมายเลข 1* เป็นละครโทรทัศน์แนวครอบครัวเรื่องที่ 3 ที่ สันต์ ศรีแก้วหล่อ กำกับการแสดง ต่อจาก *[[ชิงชัง (ละครโทรทัศน์)|ชิงชัง]]* และ *[[บัลลังก์เมฆ]]* เปิดตัวครั้งแรกในงานแถลงข่าว "ปรากฏการณ์ oneสนั่นจอ 2025 LINEUP" เมื่อวันที่ 17 ตุลาคม พ.ศ. 2567 และถ่ายทำในช่วงปี พ.ศ. 2568 ต่อมา นิพนธ์ ผิวเณร ประธานเจ้าหน้าที่ฝ่ายผลิตละครของช่องวัน 31 ได้วางกำหนดการออกอากาศละคร *ทายาทหมายเลข 1* ทางโทรทัศน์ไว้ในผังช่วงวันพุธและพฤหัสบดี ต่อจากละครฆาตกรรมจำไม่ได้ แต่ก่อนหน้าการออกอากาศทางโทรทัศน์ ช่องวัน 31 ได้นำละคร *ทายาทหมายเลข 1* ในตอนแรก มาเผยแพร่ในรอบปฐมทัศน์โดยจำกัดจำนวนผู้เข้าชม ภายในโรงภาพยนตร์ เอส เอฟ เวิลด์ ซีเนม่า เซ็นทรัลเวิลด์ เมื่อวันที่ 15 สิงหาคม พ.ศ. 2568

## นักแสดง
นักแสดงในละคร *ทายาทหมายเลข 1* ประกอบด้วยนักแสดงที่มีชื่อเสียงจากละครโทรทัศน์ของบริษัท เอ็กแซ็กท์ จำกัด ที่ได้รับความนิยมในช่วงคริสต์ทศวรรษ 1990 เช่น สินจัย เปล่งพานิช, สัญญา คุณากร และ อัมรินทร์ นิติพน รวมถึง อรจิรา แหลมวิไล นอกจากนี้ เป็นการกลับมาแสดงละครคู่กันของ ศักดิ์สิทธิ์ แท่งทอง และ คัทลียา แมคอินทอช หลังจากที่เคยแสดงคู่กันในละคร *[[เพื่อเธอ]]*, *[[อยากหยุดตะวันไว้ที่ปลายฟ้า]]*, *[[เพราะมีเธอ]]* และ *[[วิมานจอเงิน]]* รวมถึงเป็นการกลับมาแสดงละครคู่กันของ ภรภัทร ศรีขจรเดชา และ อัษฎาพร สิริวัฒน์ธนกุล หลังจากที่เคยแสดงคู่กันในละคร *[[พนมนาคา]]*

## การปรากฎตัวของตัวละคร
ภรภัทร ศรีขจรเดชา และศักดิ์สิทธิ์ แท่งทอง ปรากฎตัวในละคร *ทายาทหมายเลข 1* เฉพาะตอนที่ 1 แต่ไม่ปรากฏตัวในตอนที่เหลือ โดยต่อมาภรภัทรได้เฉลยว่าตัวละครที่ทั้งคู่รับบทนั้นเสียชีวิตตั้งแต่การออกอากาศในตอนที่ 1

## อ้างอิง

## แหล่งข้อมูลอื่น
* 

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย สันต์ ศรีแก้วหล่อ
หมวดหมู่:ละครโทรทัศน์แนวครอบครัวไทย
ปูริกูระไดซากูเซ็ง

***ปูริกูระไดซากูเซ็ง*** (プリクラ大作戦, *มหายุทธวิธีปูริกูระ*) เป็นเกมอาร์เคดที่พัฒนาและเผยแพร่โดยบริษัทแอตลัส ซึ่งปูริกูระในกรณีนี้เป็นการย่อของ "พรินเซสคูราระ" จากซีรีส์เกม*[[เพาเวอร์อินสติงต์]]* (ระวังสับสนกับเครื่องอาร์เคด*[[ปูริกูระ]]*ของบริษัทแอตลัส) ซึ่งเป็นตัวละครนำในเกมยิงแอ็กชันนี้ เกมดังกล่าวเปิดตัวในอาร์เคดเมื่อ ค.ศ. 1996 และได้รับการพอร์ตสู่เซกา แซตเทิร์น ในช่วงปลายปีนั้น ทั้งนี้ ตัวละครได้รับการออกแบบโดยยู ชีนะ

## เรื่องราว
มิราเคิลเวิลด์ที่สงบสุข ซึ่งเป็นอาณาจักรที่ปกครองโดยราชินีอูราระ ได้ถูกแบ่งแยกอย่างกะทันหันจากการรุกรานของ "จักรวรรดิเศษเหล็ก" อาณาจักรแห่งเครื่องจักร

ผู้นำของจักรวรรดิเศษเหล็กได้เปลี่ยนพลเมืองทั้งหมดของมิราเคิลเวิลด์ให้กลายเป็นสัตว์ และเนื่องจากไม่มีทางป้องกันตัวเองได้ ราชินีจึงถูกลักพาพระองค์ไป

โดยก่อนที่จะถูกลักพาพระองค์ไป ราชินีได้พระราชดำรัสสั่งให้เกรย์ตามหาเหล่าพระขนิษฐา (น้องสาว) ของพระองค์ และดูแล "อัญมณีมิราเคิล" ซึ่งเป็นอัญมณีที่สำคัญต่อการดำรงอยู่ของมิราเคิลเวิลด์

## รูปแบบการเล่น
เกมดังกล่าวเป็นเกมยิงแบบไอโซเมตริกซึ่งมีตัวละครให้เล่นสองตัว

อัญมณีจะแปลงร่างคูราระ, คิราระ รวมถึงเกรย์ และทำให้พวกเธออยู่ยงคงกระพันชั่วขณะหนึ่ง

## ตัวละคร
**คูราระ แอพริคอต** (クララ・アプリコット)

หลังจากเสร็จสิ้นการฝึกในโลกอื่น (ใน*[[เพาเวอร์อินสติงต์]]*) คูราระก็กลับมายังบ้านเกิดของเธอโดยได้แต่เพียงพบว่าถูกพวกเครื่องจักรยึดครองไปแล้ว ซึ่งตอนนี้เธอตั้งใจแน่วแน่ที่จะรักษาอาณาจักรของเธอไว้ให้ได้ไม่ว่าจะต้องแลกด้วยอะไรก็ตาม และเช่นเดียวกับในซีรีส์*เพาเวอร์อินสติงต์* คูราระสามารถแปลงร่างเป็นซูเปอร์คูราระและคงกระพันได้ชั่วขณะ ซึ่งเอฟเฟกต์เดียวกันนี้ใช้ได้กับคิราระและเกรย์เช่นกัน (คูราระ แอพริคอต พากย์เสียงโดยมาซาโยะ คูราตะ)

**คิราระ แอพริคอต** (キララ・アプリコット)

คิราระเป็นพี่น้องตระกูลแอพริคอตที่ยังไม่โตเต็มที่ เธอไม่ได้ตระหนักถึงอันตรายที่แท้จริงของภารกิจของเธอแต่อย่างใด และมองว่านี่เป็นหนทางที่สนุกสนาน เช่นเดียวกับฝาแฝดของเธอ เธอสามารถแปลงร่างเป็นผู้หญิงที่โตเป็นผู้ใหญ่ได้ (คิราระ แอพริคอต พากย์เสียงโดยโทโมเอะ ฮันบะ)

**เกรย์ โอไบรอัน** (グレイ・オブライエン)

เกรย์เป็นผู้นำกองทัพแห่งมิราเคิลเวิลด์และเป็นแฟนของอูราระ ด้วยพลังของอัญมณีมิราเคิล เขาไม่ได้แปลงร่างเป็นสัตว์อย่างสมบูรณ์ แต่กลับแปลงร่างเป็นครึ่งสัตว์ครึ่งมนุษย์แทน โดยไม่เหมือนกับคุราระและคิราระ ที่สามารถแปลงร่างเป็นผู้หญิงที่โตเต็มวัยได้ด้วยพลังของอัญมณีดังกล่าว ซึ่งเกรย์กลับกลายมาเป็นร่างจริงของเขาชั่วขณะหนึ่ง (เกรย์ โอไบรอัน พากย์เสียงโดยมากิโกะ โอโมโตะ)

**อูราระ แอพริคอต** (ウララ・アプリコット)

ผู้ปกครองมิราเคิลเวิลด์ พระองค์เป็นพระเชษฐภคินี (พี่สาว) ของคุราระและคิราระ รวมทั้งทรงเป็นแฟนสาวของเกรย์ ซึ่งราชินีอูราระถูกลักพาพระองค์โดยมิสเตอร์ฟาร์กัสแห่งจักรวรรดิเศษเหล็ก (อูราระ แอพริคอต พากย์เสียงโดยจุง มิซึซาวะ)

## การตอบรับ
เกมดังกล่าวมีผลคะแนนตอบรับที่ต่างกัน โดยได้คะแนนต่ำในนิตยสารบางฉบับ และได้คะแนนดีกว่าในนิตยสารบางฉบับ

เกมนี้ได้รับการยกย่องจากนักวิจารณ์ในนิตยสาร*[[ฮอบบีกอนโซลัส]]*ว่าเป็นหนึ่งในเกมที่ดีที่สุดในคลังเกมของเซกา แซตเทิร์น

## อ้างอิง

## แหล่งข้อมูลอื่น
* Hardcore Gaming 101: Power Instinct  - includes information about *Purikura Daisakusen*

หมวดหมู่:วิดีโอเกมที่ออกวางจำหน่ายในปี พ.ศ. 2539
หมวดหมู่:วิดีโอเกมอาร์เคด
หมวดหมู่:เกมจากค่ายแอตลัส
หมวดหมู่:วิดีโอเกมแพลตฟอร์ม
หมวดหมู่:เกมสำหรับเซกา แซตเทิร์น
หมวดหมู่:วิดีโอเกมยิง
หมวดหมู่:วิดีโอเกมที่พัฒนาขึ้นในประเทศญี่ปุ่น
ซุน จาง

**ซุน จาง** (; เสียชีวิต ค.ศ. 189?) เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก เป็นขันทีในกลุ่มสิบเสียงสี (十常侍 *ฉือฉางชื่อ*) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 *ฮั่นหลิงตี้*) 

## ประวัติ
ประวัติในช่วงต้นของซุน จางไม่เป็นที่ทราบแน่ชัด ในรัชสมัยพระเจ้าเลนเต้ (漢靈帝 *ฮั่นหลิงตี้*; ครองราชย์ ค.ศ. 168-189) ซุน จางได้รับการแต่งตั้งให้มีตำแหน่งเป็นขันทีผู้ถวายงานกลาง (中常侍 *จงฉางชื่อ*) ได้รับพระราชทานบรรดาศักดิ์ชั้นเฮา (侯 *โหว*) และได้รับความโปรดปรานอย่างสูงจากพระเจ้าเลนเต้

เมื่อ ค.ศ. 189 โฮจิ๋น (何進 *เหอ จิ้น*) ผู้เป็นมหาขุนพล (大將軍 *ต้าเจียงจฺวิน*) คิดการจะกำจัดเหล่าขันที เหล่าขันทีจึงตอบโต้โดยการสังหารโฮจิ๋นขณะที่โฮจิ๋นกำลังเข้าพระราชวัง อ้วนเสี้ยว (袁紹 *ยฺเหวียน เช่า*) จึงนำเหล่าผู้ใต้บังคับบัญชาของโฮจิ๋นบุกเข้าพระราชวังเพื่อกวาดล้างเหล่าขันที ซุน จางอาจเสียชีวิตในระหว่างเหตุชุลมุนนี้

ซุน จางไม่ปรากฏชื่อในนวนิยายอิงประวัติศาสตร์เรื่อง *[[สามก๊ก]]* (三國演義 *ซานกั๋วเหยี่ยนอี้*) ที่ประพันธ์ในคริสต์ศตวรรษที่ 14

## ดูเพิ่ม
* รายชื่อบุคคลในยุคสามก๊ก
* สิบเสียงสี

## หมายเหตุ

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี
เดอะราสมุส

**เดอะราสมุส** () เป็นวงดนตรีร็อกสัญชาติฟินแลนด์ที่ก่อตั้งขึ้นใน ค.ศ. 1994 ในเฮลซิงกิ ในขณะที่สมาชิกวงยังเรียนอยู่ในโรงเรียนมัธยมปลาย สมาชิกวงดั้งเดิม ได้แก่ ลอรี เยิลแนน (ผู้ก่อตั้ง นักร้องนำ นักร้องนักแต่งเพลง) เอโร เอโนเนน (เบส), พอลลี รันทาซัลมี (กีตาร์) และจาร์โน ลาห์ตี (กลอง) เมื่อจาร์โน ลาห์ตีออกจากวงในปีต่อมาและแจนน์ ไฮสแกเนน  ได้เข้าวงมาแทนในปี 1995 ต่อมาไฮสแกเนนลาออกจากวงในปี 1999 และในไม่ช้าอาคิ ฮาคาลา ก็เข้ามาแทน ต่อมาพอลลี รันทาซัลมี ออกจากวงและแทนที่โดยมือกีตาร์ เอมิเลีย ซูโฮเนน ในปี 2022 วงเป็นที่รู้จักจากซิงเกิลฮิตในปี 2003 "In the Shadows" วงนี้มียอดขายอัลบั้มมากกว่า 5 ล้านอัลบั้มทั่วโลกและ 350,000 อัลบั้มในฟินแลนด์เพียงประเทศเดียวและได้รับรางวัลมากมายทั้งในและต่างประเทศ วงดนตรีนี้เป็นตัวแทนของฟินแลนด์ในการประกวดเพลงยูโรวิชัน 2022 ด้วยเพลง "Jezebel"

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2537
หมวดหมู่:กลุ่มดนตรีสัญชาติฟินแลนด์
หมวดหมู่:กลุ่มดนตรียุค 1990
หมวดหมู่:ประเทศฟินแลนด์ในการประกวดเพลงยูโรวิชัน
หมวดหมู่:ผู้เข้าประกวดการประกวดเพลงยูโรวิชันปี 2022
วอมส์

**วอมส์** () เป็นนครในรัฐไรน์ลันท์-ฟัลทซ์ ประเทศเยอรมนี ตั้งอยู่บนฝั่งแม่น้ำอัปเปอร์ไรน์ มีระยะประมาณ  ทางตะวันตกเฉียงใต้ของแฟรงก์เฟิร์ต มีประชากรประมาณ 84,646 คน 

เมืองวอมส์ก่อนยุคโรมัน เป็นหนึ่งในเมืองที่เก่าแก่ที่สุดในยุโรปเหนือ เคยเป็นเมืองหลวงของราชอาณาจักรบูร์กอญในช่วงต้นศตวรรษที่ 5 จึงเป็นที่มาของตำนานยุคกลางที่กล่าวถึงช่วงเวลานี้ โดยเฉพาะอย่างยิ่งช่วงแรกของ *[[นีเบอลุงเงินลีท]]* 

## อ้างอิง

หมวดหมู่:เสรีนครจักรวรรดิ
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:เมืองในรัฐไรน์ลันท์-ฟัลทซ์
นอร์ทอเมริกัน F-86D เซเบอร์

**นอร์ทอเมริกัน F-86D เซเบอร์** (North American F-86D Sabre) หรือที่รู้จักกันในชื่อเล่นว่า **เซเบอร์ด็อก** (Sabre Dog) เป็นหนึ่งในพัฒนาการสำคัญของตระกูล F-86 เซเบอร์ เครื่องบินขับไล่ไอพ่นชื่อดังของสหรัฐอเมริกาในช่วงหลังสงครามโลกครั้งที่สอง เดิมที F-86 รุ่นแรกถูกออกแบบมาเพื่อเป็นเครื่องบินขับไล่เวลากลางวัน แต่เมื่อเข้าสู่ยุคสงครามเย็น ความต้องการเครื่องบินสกัดกั้นที่สามารถปฏิบัติการได้ทั้งกลางวันและกลางคืนรวมถึงในทุกสภาพอากาศ จึงนำไปสู่การพัฒนา F-86D ซึ่งกลายเป็นเครื่องบินสกัดกั้นทุกสภาพอากาศลำแรกๆของกองทัพอากาศสหรัฐ แม้ใช้ชื่อรหัส F-86 แต่ในความเป็นจริงแล้ว F-86D มีความแตกต่างจาก F-86 รุ่นดั้งเดิมอย่างมาก โดยใช้ชิ้นส่วนร่วมกันเพียง 25% ตัวเครื่องมีขนาดใหญ่ขึ้น ใช้เครื่องยนต์เทอร์โบเจ็ตพร้อมสันดาปท้าย ให้แรงขับมากกว่าเดิม และที่โดดเด่นคือจมูกเครื่องที่ติดตั้งโดนครอบขนาดใหญ่ สำหรับบรรจุเรดาร์ตรวจจับเป้าหมาย ซึ่งทำให้มันทำหน้าที่สกัดกั้นอากาศยานศัตรูได้อย่างมีประสิทธิภาพ 

อาวุธประจำเครื่องก็ถือเป็นการเปลี่ยนแปลงที่สำคัญ รุ่น F-86D และ F-86G ไม่มีปืนกลขนาด .50 นิ้วแบบรุ่นก่อนหน้า แต่เลือกติดตั้งจรวดอากาศชนิดหางพับ (FFAR) เพื่อใช้โจมตีฝูงเครื่องบินทิ้งระเบิด ขณะที่รุ่น F-86K และ F-86L ถูกออกแบบให้ติดตั้ง ปืนใหญ่อัตโนมัติ M24A1 ขนาด 20 มม. จำนวน 4 กระบอก เพื่อตอบสนองความต้องการของพันธมิตร NATO ด้วยการผสมผสานระหว่างเทคโนโลยีเรดาร์ ระบบอาวุธใหม่ และขีดความสามารถในการปฏิบัติการทุกสภาพอากาศ ทำให้เซเบอร์ด็อกกลายเป็นเครื่องบินสกัดกั้นที่ทรงพลังในยุคทศวรรษ 1950 และเป็นสะพานเชื่อมสู่การพัฒนาเครื่องบินสกัดกั้นรุ่นถัดมา

## รุ่นย่อย
* **YF-95A/YF-86D** ต้นแบบทดสอบที่พัฒนามาจาก F-86 
* **F-86D** รุ่นเดินสายการผลิต ติดเรดาร์และระบบควบคุมการยิง ใช้จรวดไม่นำวิถีแทนปืนกล
* **F-86G** รุ่นอัปเกรดระบบอิเล็กทรอนิกส์และระบบควบคุมการยิง
* **F-86K** รุ่นส่งออกให้ NATO แทนจรวดด้วยปืนใหญ่อากาศ M24A1 ขนาด 20 มม. จำนวน 4 กระบอก
* **F-86L** รุ่นปรับปรุงจาก F-86D เพื่อติดตั้งระบบเชื่อมต่อ SAGE สำหรับการควบคุมสกัดกั้นโดยศูนย์ควบคุมภาคพื้น

## คุณลักษณะ (F-86D)

* **นักบิน:** 1 นาย
* **ความยาว:** 12.29 เมตร
* **ความสูง:** 4.57 เมตร
* **ความกว้างปีก:** 11.30 เมตร
* **พื้นที่ปีก:** 29.1 ตารางเมตร
* **[[น้ำหนักตัวเปล่า]]**: 6,204 กิโลกรัม
* **น้ำหนักพร้อมรบ**: 7,390 กิโลกรัม
* **[[น้ำหนักสูงสุดในการขึ้นบิน]]**: 9,063 กิโลกรัม
* **เครื่องยนต์:** General Electric J47-GE-17B เทอร์โบเจ็ตพร้อมสันดาปท้าย จำนวนหนึ่งหน่วย
** **แรงขับปกติ:** 24.1 กิโลนิวตัน
** **แรงขับพร้อมสันดาปท้าย:** 33.4 กิโลนิวตัน
* **ความเร็วสูงสุด:** 1,114 กิโลเมตร/ชั่วโมง (มัค 0.92)
* **ความเร็วปฏิบัติการ:** 885 กิโลเมตร/ชั่วโมง
* **เพดานบินสูงสุด:** 15,160 เมตร (49,750 ฟุต)
* **อัตราไต่:** 61.7 เมตร/วินาที
* **พิสัยปฏิบัติการ:** 1,010 กิโลเมตร
* **เรดาร์:** AN/APG-36
## อ้างอิง

หมวดหมู่:เครื่องบินนอร์ทอเมริกันเอวิเอชัน
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติสหรัฐ
หมวดหมู่:นอร์ทอเมริกัน F-86 เซเบอร์
ฝ้ายแกมแพร (ละครโทรทัศน์ปี พ.ศ. 2563)

**ฝ้ายแกมแพร** เป็นละครโทรทัศน์ไทยแนวโรแมนติกดรามา กำกับโดยเอกสิทธิ์ ตระกูลเกษมสุข นำแสดงโดยจริญญา ศิริมงคลสกุล, ศดานันท์ บาเล็นซิเอก้า, ชัยพล จูเลียน พูพาร์ตและสิทธา สภานุชาติดัดแปลงมาจากนวนิยายไทยชื่อเดียวกันถูกนำมาสร้างเป็นภาพยนตร์และละครโทรทัศน์ถึง 5 ครั้ง ออกอากาศทุกวันพุธและพฤหัสบดี เวลา 20.10 น. (เวลามาตรฐานไทย) ทางช่องจีเอ็มเอ็ม 25 ระหว่างวันที่ 23 กันยายน ถึง 26 พฤศจิกายน พ.ศ. 2563

## นักแสดง
### นักแสดงหลัก
* จริญญา ศิริมงคลสกุล รับบท จารวี
* ศดานันท์ บาเล็นซิเอก้า รับบท ทิพยางค์
* ชัยพล จูเลียน พูพาร์ต รับบท ทมนัย
* สิทธา สภานุชาติ รับบท ธงฉาน

### นักแสดงสมทบ
* คารีสา สปริงเก็ตต์ รับบท อู่เงิน
* ชนานา นุตาคม รับบท คุณนายทอแสง
: แม่ของทิพยางค์
* อภินันท์ ประเสริฐวัฒนกุล รับบท ธวัช
: พ่อของธงฉาน
* กันติชา ชุมมะ รับบท โสภิต
: เพื่อนของทิพยางค์
* ณัฐภัสสร สิมะเสถียร รับบท สลินทิพย์
: เพื่อนของทิพยางค์

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์โดยเช้นจ์2561
หมวดหมู่:ละครโทรทัศน์ที่กำกับโดย เอกสิทธิ์ ตระกูลเกษมสุข
ต้นหน ตันติเวชกุล

**ต้นหน ตันติเวชกุล** ชื่อเล่น **ตน** (เกิด 30 มีนาคม พ.ศ. 2542)  เป็นนักแสดง นักร้อง นักดนตรี และโปรดิวเซอร์เพลงชาวไทย อดีตนักแสดงสังกัดนาดาวบางกอก ปัจจุบันเป็นนักแสดงอิสระ มีผลงานเพลงในนามศิลปินเดี่ยวภายใต้ชื่อ **TONHON** และเป็นมือกีตาร์ของวง **Mints** คู่กับ อวัช รัตนปิณฑะ (ร้องนำ) ภายใต้สังกัด วอท เดอะ ดัก

## ประวัติ
**ต้นหน ตันติเวชกุล** ชื่อเล่น **ตน** เกิดเมื่อวันที่ 30 มีนาคม พ.ศ. 2542 มีน้องสาว 1 คนคือ ตู ต้นตะวัน ตันติเวชกุล ซึ่งเป็นนักแสดงสังกัด จีเอ็มเอ็มทีวี 

ต้นหนสำเร็จการศึกษาระดับชั้นประถมจาก โรงเรียนสาธิตมหาวิทยาลัยศรีนครินทรวิโรฒ ประสานมิตร ระดับชั้นมัธยมจาก โรงเรียนสาธิตจุฬาลงกรณ์มหาวิทยาลัย และระดับปริญญาตรีจากคณะดุริยางคศาสตร์ มหาวิทยาลัยศิลปากร สาขาดนตรีแจ๊ส เอกกีตาร์ไฟฟ้า ด้วยเกียรตินิยมอันดับสอง

ต้นหนก้าวเข้าสู่วงการบันเทิงจากการแสดงภาพยนตร์ *[[ซักซี้ด ห่วยขั้นเทพ]]* (พ.ศ. 2554) ในบทบาท “เป็ด (วัยเด็ก) ” ขณะกำลังศึกษาในระดับชั้นประถมศึกษาปีที่ 6  ก่อนจะเป็นที่รู้จักอย่างกว้างขวางจากบทบาท “เภา” ในซีรีส์วัยรุ่นชื่อดัง ''ฮอร์โมนส์ วัยว้าวุ่น'' (พ.ศ. 2556) 

ต่อมาในปี พ.ศ. 2560 ได้ก่อตั้งวงดนตรีอินดี้ Mints ร่วมกับ อวัช รัตนปิณฑะ ภายใต้ค่าย What The Duck  โดยรับหน้าที่เป็นทั้งมือกีตาร์และคีย์บอร์ด นอกจากนี้ ในปี พ.ศ. 2566 ยังได้เปิดตัวโปรเจกต์เดี่ยวในชื่อ TONHON พร้อมกับปล่อยซิงเกิลแรก “Tiktok Girl”  ควบคู่ไปกับการทำงานเบื้องหลังในฐานะ โปรดิวเซอร์เพลง อย่างเต็มตัว

## ผลงานแสดง

### ละคร/ซีรีส์/หนังสั้น

### ภาพยนต์

### มิวสิกวิดิโอ

## ผลงานเพลง

### <big>ซิงเกิล</big>
ในฐานะศิลปินเดี่ยว ค่าย วอท เดอะ ดัก

### <big>วง Mints</big>
วงดนตรี indie-pop (อินดี้-ป็อป) ค่าย วอท เดอะ ดัก 

**<u><big>อัลบั้ม</big></u>** 

**<u><big>ซิงเกิล</big></u>**

**<u><big>อื่น ๆ</big></u>**

* 17 นาที (17 mins) ศิลปิน มิลลิ (แร็ปเปอร์) ft. mints

## ผลงานอื่น ๆ

### โปรดิวเซอร์

### Music Director

* (2567) Happy BUSDAY The 1st Year DIARY CONCERT - บัส (บอยแบนด์)
* (2568) The Peech Man Show Concert - Purpeech

## แหล่งข้อมูลอื่น

* ต้นหน ตันติเวชกุล ที่อินสตาแกรม
* ต้นหน ตันติเวชกุล ที่ทวิตเตอร์
* ต้นหน ตันติเวชกุล ที่ยูทูบ
* ต้นหน ตันติเวชกุล ที่ติ๊กต็อก

## อ้างอิง

หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงอิสระชาวไทย
หมวดหมู่:นักร้องชายชาวไทย
หมวดหมู่:โปรดิวเซอร์เพลงชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากคณะดุริยางคศาสตร์ มหาวิทยาลัยศิลปากร
สั่งใจให้หยุดรักเธอ

**สั่งใจให้หยุดรักเธอ** () เป็นละครโทรทัศน์ไทยที่ออกอากาศทางช่องจีเอ็มเอ็ม 25 และวิวตั้งแต่วันที่ 4 ตุลาคม ถึง 14 ธันวาคม พ.ศ. 2564 โดยดัดแปลงจากนวนิยายชื่อเดียวกันของชลาลัย นำแสดงโดยฐานัฐพ์ โล่ห์คุณสมบัติและสุชาร์ มานะยิ่ง

ละครเรื่องนี้ผลิตโดยจีเอ็มเอ็มทีวีและมีการเปิดตัวในงาน "The New Decade Begins" ของจีเอ็มเอ็มทีวีเมื่อเดือนธันวาคม พ.ศ. 2563ละครเรื่องนี้เป็นการสร้างใหม่จากละครโทรทัศน์เรื่อง *[[รอยรักแรงแค้น]]* (2558)

## เรื่องย่อ
เรื่องราวเริ่มต้นเมื่อ คิมหันต์ (ฐานัฐพ์ โล่ห์คุณสมบัติ) พบว่า วิมลรัตน์ (ชิดจันทร์ ห่ง) พี่สาวของเขาถูกยิงตายที่บ้าน ฆาตกรคือ ธาดา (พาทิศ พิสิฐกุล) สามีของวิมลรัตน์ หลังเกิดเหตุ ธาดาได้จัดฉากเพื่อให้ดูเหมือนว่าวิมลรัตน์ฆ่าตัวตายแล้วหลบหนีไป คิมหันต์เสียใจกับการตายของพี่สาว เขารู้ว่าวิมลรัตน์และธาดาทะเลาะกันบ่อยครั้ง จึงสงสัยว่าธาดามีส่วนเกี่ยวข้องกับการตายของวิมลรัตน์ แต่ธาดาปฏิเสธอย่างหนักแน่น มุกริน (สุชาร์ มานะยิ่ง) เป็นน้องสาวของธาดาและเป็นแฟนสาวของคิมหันต์ เธอยืนยันว่าพี่ชายอยู่กับเธอในวันที่วิมลรัตน์ตาย จึงไม่มีส่วนเกี่ยวข้องกับการตายของวิมลรัตน์แต่อย่างใด อย่างไรก็ตาม คิมหันต์เชื่อว่ามุกรินกำลังโกหกเขาด้วยการปกปิดความผิดของพี่ชาย ดังนั้น คิมหันต์จึงวางแผนที่จะแก้แค้นมุกรินและธาดาสำหรับการตายของพี่สาวของเขา

หนึ่งปีต่อมา ในงานแต่งงานของคิมหันต์และมุกริน แขกต่างประหลาดใจเมื่อพบว่าเจ้าสาวไม่ใช่มุกริน แต่เป็น พักตรา (กรณ์ภัสสร ด้วยเศียรเกล้า) เพื่อนรักของมุกริน ธาดาโกรธคิมหันต์ที่ทำให้มุกรินอับอายต่อหน้าผู้คน และคิมหันต์กล่าวว่านี่เป็นจุดเริ่มต้นการแก้แค้น เนื่องจากเขายังเชื่อว่าธาดามีส่วนเกี่ยวข้องกับการตายของวิมลรัตน์

## นักแสดง
### นักแสดงหลัก
* ฐานัฐพ์ โล่ห์คุณสมบัติ รับบท คิมหันต์
: แฟนหนุ่มของมุกริน และน้องชายของวิมลรัตน์
* สุชาร์ มานะยิ่ง รับบท มุกริน
: แฟนสาวของคิมหันต์ และน้องสาวของธาดา

### นักแสดงสมทบ
* กรณ์ภัสสร ด้วยเศียรเกล้า รับบท พักตรา
: เพื่อนรักของมุกริน
* ณัฏฐ์ เทพหัสดิน ณ อยุธยา รับบท ปรารภ
* ภัชธร ธนวัฒน์ รับบท ปลายฝน
* พาทิศ พิสิฐกุล รับบท ธาดา
: พี่ชายของมุกริน และสามีของวิมลรัตน์
* ชิดจันทร์ ห่ง รับบท วิมลรัตน์
: พี่สาวของคิมหันต์ และภรรยาของธาดา

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ที่กำกับโดย ธัญญ์วาริน สุขะพิสิษฐ์
หมวดหมู่:ละครโทรทัศน์แนวแก้แค้นไทย
หมวดหมู่:ละครโทรทัศน์ช่องจีเอ็มเอ็ม 25
งานจัดแสดงยานยนต์

[thumb|งานจัดแสดงรถยนต์ใน[โทรอนโต ประเทศแคนาดา เมื่อปี ค.ศ. 1912]]
[thumb|ภายในส่วนจัดแสดงของ[พอร์เชอ ในงานจัดแสดงยานยนต์นานาชาติเยอรมนี 2013 ที่แฟรงก์เฟิร์ต]]
right|thumb|งานแสดงรถยนต์โบราณและรถยนต์สั่งทำที่เซ็นเตอร์ 200 ใน ซิดนีย์ โนวาสโกเทีย ในปี 2551
right|thumb|รถบรรทุกและรถบัสในงานจัดแสดงยานยนต์นานาชาติอินโดนีเซีย ปี 2017
**งานจัดแสดงยานยนต์** () ในประเทศไทยมักเรียกทับศัพท์ว่า **มอเตอร์โชว์** เป็นงานจัดแสดงสาธารณะที่นำเสนอรถยนต์รุ่นปัจจุบัน รถยนต์เปิดตัวใหม่ รถยนต์ต้นแบบ หรือรถยนต์คลาสสิกที่เลิกผลิตแล้ว โดยมีตัวแทนจากอุตสาหกรรมยานยนต์ ตัวแทนจำหน่าย นักข่าวรถยนต์ และผู้ที่ชื่นชอบรถยนต์เข้าร่วม งานแสดงรถยนต์ส่วนใหญ่จัดขึ้นปีละหนึ่งหรือสองครั้ง มีความสำคัญต่อผู้ผลิตรถยนต์และตัวแทนจำหน่ายในพื้นที่ในฐานะการประชาสัมพันธ์ เนื่องจากเป็นการโฆษณาผลิตภัณฑ์ใหม่และส่งเสริมตราสินค้ารถยนต์ งานแสดงรถยนต์ที่มีชื่อเสียงที่สุด 5 อันดับแรก ซึ่งบางครั้งเรียกว่า "**บิ๊กไฟว์**" โดยทั่วไปจะจัดขึ้นที่เมืองดีทรอยต์ แฟรงก์เฟิร์ต เจนีวา ปารีส และโตเกียว ชุมชนผู้ที่ชื่นชอบรถยนต์ตามแนวเส้นทางหมายเลข 66 อันเก่าแก่ของสหรัฐอเมริกา ได้รับการยกย่องว่าเป็นผู้ทำให้งานพบปะรถยนต์เป็นที่นิยมโดยทั่วไป รวมถึงกลุ่มชาติพันธุ์ต่างๆ เช่น ชาวฮิสปาโนในนิวเม็กซิโก ชาวชิคาโน และ ชาวเม็กซิกัน-อเมริกัน ทางตะวันตกเฉียงใต้ของสหรัฐอเมริกา รถโลว์ไรเดอร์ เทคโนโลยีขั้นสูง รถยนต์ไฟฟ้า และการแสดงของผู้ที่ชื่นชอบอื่น ๆ ได้รับความนิยมในลอสแองเจลิส ลาสเวกัส แอลบูเคอร์คี ซานฟรานซิสโก และชิคาโก ด้วยเหตุนี้

งานแสดงยานยนต์บางงาน มีการจัดแสดงยานพาหนะประเภทอื่น ๆ นอกจากรถยนต์ ซึ่งอาจรวมถึง รถโดยสาร รถบรรทุก เช่น งานออโตเอ็กซ์โปที่เดลี ซึ่งมีรถยนต์หลากหลายประเภท ตั้งแต่รถยนต์ส่วนบุคคลไปจนถึงรถยนต์เพื่อการพาณิชย์

## งานจัดแสดงสำหรับผู้ผลิตและตัวแทนจำหน่าย
องค์กรระหว่างประเทศของผู้ผลิตยานยนต์ เป็นผู้จัดงานแสดงรถยนต์มากมาย รวมถึงงานแสดงรถยนต์บิ๊กไฟว์ข้างต้น งานแสดงเหล่านี้ล้วนมีวัตถุประสงค์เพื่อการโฆษณา โดยเป็นส่วนหนึ่งของกลยุทธ์การขายของผู้ผลิตรถยนต์

## งานจัดแสดงของผู้ที่ชื่นชอบยานยนต์
[thumb|งานแสดงรถยนต์โบราณและคลาสสิก [ร็อกวิลล์ 2015 เข้าชมฟรีสำหรับบุคคลทั่วไป]]
ยังมีงานแสดงรถยนต์อื่นๆ ที่จัดโดยสมาคมผู้รักรถยนต์ ตัวแทนจำหน่ายรถยนต์ ธุรกิจค้าปลีก องค์กรการกุศล หรือเทศบาล อย่างไรก็ตาม ไม่มีคำเรียกทั่วไปที่ใช้เรียกงานเหล่านี้

งานจัดแสดงยานยนต์ของผู้ผลิตมักจะจัดแสดงรถยนต์ที่กำลังผลิตและพร้อมจำหน่าย ส่วนงานแสดงรถยนต์สำหรับผู้ที่ชื่นชอบรถยนต์จะจัดแสดงรถยนต์ส่วนบุคคลที่ยังไม่ได้ผลิตและไม่พร้อมจำหน่าย

งานแสดงรถยนต์สำหรับผู้ชื่นชอบรถยนต์จะมีกฎเกณฑ์ในการเข้าร่วม โดยจำกัดประเภทของรถยนต์ที่สามารถนำมาแสดงได้ เช่น รถยนต์คลาสสิก รถฮอตร็อด รถยนต์รุ่นเดียว (คอร์เวตต์, แพกการ์ด, มัสแตง เป็นต้น) อาจรวมถึงการจำกัดประเภทของรถยนต์ (รถสเตชั่นแวกอน รถกระบะ หรือตราสินค้าอิสระ เป็นต้น)

งานแสดงรถยนต์สำหรับผู้ที่ชื่นชอบรถยนต์มักดึงดูดผู้เข้าแข่งขันในท้องถิ่น มีงานแสดงรถยนต์มากมายในหลายพื้นที่ในหลายประเทศ บางงานอาจเข้าร่วมได้โดยไม่ต้องซื้อบัตรเข้างาน

## ดูเพิ่ม
* การแข่งรถ
* ปฐมทัศน์
* รถแต่ง
* บางกอก อินเตอร์เนชันแนล มอเตอร์โชว์
* ไทยแลนด์ อินเตอร์เนชันแนล มอเตอร์เอ็กซ์โป

## อ้างอิง

## แหล่งข้อมูลอื่น
* องค์กรระหว่างประเทศของผู้ผลิตยานยนต์
* Auto-fairs.com – ปฏิทินงานแสดงสินค้านานาชาติ
* รายการงานแสดงยานยนต์
* งานแสดงรถยนต์และกาแฟ

หมวดหมู่:ยานยนต์
หมวดหมู่:งานจัดแสดง
หมวดหมู่:วัฒนธรรมเคลื่อนที่
อุปมาเรื่องขุมทรัพย์ที่ซ่อนไว้

**อุปมาเรื่องขุมทรัพย์ที่ซ่อนไว้** () เป็นอุปมาของพระเยซูที่ปรากฏในมัทธิว 13:44 เป็นอุปมาที่แสดงถึงคุณค่ายิ่งใหญ่ของแผ่นดินสวรรค์ อุปมาเรื่องนี้อยู่ก่อนหน้าอุปมาเรื่องไข่มุกซึ่งมีแก่นเรื่องคล้ายคลึงกัน อุปมาเรื่องนี้ถูกวาดเป็นภาพโดยศิลปินหลายคนเช่นแร็มบรันต์

## เรื่องเล่า
อุปมาขนาดสั้นเรื่องขุมทรัพย์ที่ซ่อนไว้มีความดังต่อไปนี้:

ฉากท้องเรื่องของอุปมาเรื่องนี้อนุมานได้ว่ามีบางคนฝังสมบัติไว้ เจ้าของที่นาคนปัจจุบันไม่รู้ว่ามีสมบัติซ่อนอยู่ ผู้ค้นพบสมบัตินั้นก็ไม่สามารถนำสมบัติออกมาได้สะดวก เว้นแต่จะซื้อที่นานั้นไป สำหรับชาวไร่ชาวนาแล้ว การค้นพบสมบัติเช่นนี้ถือเป็น "ความฝันสูงสุด"

## ดูเพิ่ม

* พระราชกิจของพระเยซู

## อ้างอิง

ขุมทรัพย์ที่ซ่อนไว้, อุปมาเรื่อง
หมวดหมู่:พระวรสารนักบุญมัทธิว
หมวดหมู่:สมบัติในศาสนา
อุปมาเรื่องไข่มุก

**อุปมาเรื่องไข่มุก** ()  หรืออาจเรียกว่า **ไข่มุกมีค่ามาก** () เป็นอุปมาของพระเยซูที่ปรากฏในมัทธิว 13 เป็นอุปมาที่แสดงถึงคุณค่ายิ่งใหญ่ของแผ่นดินสวรรค์ 

อุปมาเรื่องนี้เป็นอุปมาเรื่องรองสุดท้ายในมัทธิว 13 โดยอยู่ก่อนหน้าอุปมาเรื่องการลากอวน และอยู่ถัดจากอุปมาเรื่องขุมทรัพย์ที่ซ่อนไว้ซึ่งมีแก่นเรื่องคล้ายคลึงกัน อุปมาเรื่องนี้ไม่ปรากฏในพระวรสารสหทรรศน์เล่มอื่น ๆ แต่มีรูปแบบหนึ่งของอุปมาเรื่องนี้ปรากฏในพระวรสารนักบุญโธมัสซึ่งอยู่นอกสารบบคัมภีร์ไบเบิล โดยปรากฏในบทที่ 76 อุปมาเรื่องนี้ถูกวาดเป็นภาพโดยศิลปินหลายคนเช่นโดเมนีโก เฟตตี (Domenico Fetti)

อุปมาเรื่องนี้มีความดังต่อไปนี้:

## ดูเพิ่ม

* พระราชกิจของพระเยซู

## อ้างอิง

ไข่มุก, อุปมาเรื่อง
หมวดหมู่:พระวรสารนักบุญมัทธิว
หมวดหมู่:ไข่มุกในศาสนา
วารสารศาสตร์เกษตร

**วารสารศาสตร์เกษตร** () เป็นสาขาหนึ่งของวารสารศาสตร์ที่มุ่งเน้นไปที่หลากหลายแง่มุมของการเกษตร ซึ่งรวมถึงธุรกิจเกษตร, แนวปฏิบัติที่ดีที่สุด และสภาวะที่เปลี่ยนแปลงไปของการเกษตร วารสารศาสตร์การเกษตรเป็นส่วนหนึ่งของนิเทศศาสตร์เกษตร ซึ่งเป็นสาขาวิชาวิชาการและวิชาชีพที่มุ่งเน้นแนวปฏิบัติที่ดีที่สุดในการสื่อสารเกี่ยวกับการเกษตร การถ่ายทอดความรู้ประเภทนี้เป็นทั้งการระบุมุมมองของเกษตรกรในข่าวขนาดใหญ่ เช่น สภาพอากาศหรือเศรษฐศาสตร์ และถ่ายทอดความรู้จากผู้มีความรู้, ผู้กำหนดนโยบาย และนักวิจัย ไปยังผู้ผลิตทางการเกษตรและผู้ดำเนินการอื่น ๆ ที่เกี่ยวข้องกับการปลูกหรือแปรรูปอาหาร

วารสารศาสตร์เกษตรมีรากฐานมาจากวารสารศาสตร์ชนบทรูปแบบอื่น ๆ ในช่วงกลางคริสต์ศตวรรษที่ 19 ในสหรัฐอเมริกา วารสารศาสตร์ที่เน้นด้านการเกษตรเป็นส่วนสำคัญของสังคมชนบท และได้กลายเป็นแหล่งข้อมูลทางประวัติศาสตร์ที่สำคัญสำหรับนักวิจัยด้านเศรษฐศาสตร์และสังคมชนบท ปลายคริสต์ศตวรรษที่ 20 พบว่ามีแรงกดดันทางการค้าและการหดตัวของอุตสาหกรรมเพิ่มมากขึ้น อย่างไรก็ตาม การศึกษาวารสารศาสตร์ด้านการเกษตรเมื่อเร็ว ๆ นี้ชี้ให้เห็นว่าเกษตรกรนำเทคโนโลยีและวิธีการใหม่ ๆ มาใช้ผ่านช่องทางการสื่อสารมวลชน โดยเฉพาะอย่างยิ่งในชุมชนต่าง ๆ ในซีกโลกใต้ แม้จะมีความสนใจเพิ่มขึ้นเช่นนี้ แต่การศึกษาโดย สหพันธ์นักข่าวเกษตรนานาชาติ () พบว่าองค์การวารสารศาสตร์เกษตรโดยเฉลี่ยมีพนักงานน้อยกว่า 5 คน

มีหนังสือพิมพ์และนิตยสารด้านการเกษตรมากมายทั่วโลก รายการวิทยุมักใช้สำหรับการสื่อสารด้านการเกษตร และ ฟาร์มเรดิโออินเตอร์เนชันแนล () เป็นองค์การชั้นนำในการจัดรายการให้กับประเทศกำลังพัฒนา มีองค์กรวิชาชีพมากกว่า 55 แห่ง เช่น สมาคมนักข่าวเกษตรแห่งชาติอเมริกันในสหรัฐอเมริกา และองค์กรเหล่านี้ส่วนใหญ่เป็นส่วนหนึ่งของสหพันธ์นานาชาติ: สหพันธ์นักข่าวเกษตรนานาชาติ (ก่อตั้งครั้งแรกในปี พ.ศ. 2476) สมาคมเหล่านี้ช่วยพัฒนามาตรฐาน การประสานงาน และการฝึกอบรมในสาขาต่างๆ

## อ้างอิง

หมวดหมู่:เกษตรกรรม
อุปมาเรื่องการลากอวน

**อุปมาเรื่องการลากอวน** () เป็นอุปมาของพระเยซูที่ปรากฏในพระวรสารนักบุญมัทธิวบทที่ 13 วรรค 47–52 อุปมาเรื่องนี้กล่าวถึงการพิพากษาครั้งสุดท้าย เป็นอุปมาเรื่องที่ 7 และเรื่องสุดท้ายของมัทธิว 13 ซึ่งเริ่มด้วยอุปมาเรื่องผู้หว่านพืช  อุปมาเรื่องการลากอวนอยู่ถัดจากอุปมาเรื่องไข่มุกซึ่งเป็นเรื่องเกี่ยวกับแผ่นดินของพระเจ้า ดังนั้น อุปมาเรื่องนี้จึงเชื่อมโยงแผ่นดินของพระเจ้ากับการพิพากษาครั้งสุดท้าย คือเป็นการแยกนรกและสวรรค์ออกจากกัน

อุปมาเรื่องนี้ยังปรากฏในพระวรสารนอกสารบบ 3 เล่ม ได้แก่ พระวรสารโดยคลีเมนต์แห่งอเล็กซานเดรีย (Clement of Alexandria), ในมหากาย์*[[ฮีเลียนด์]]* (*Heliand*) และพระวรสารนักบุญโธมัส (Gospel of Thomas) ในพระวรสารนักบุญโธมัส อุปมาเรื่องนี้เรียกว่า **อุปมาเรื่องชาวประมง** (Parable of the Fisherman)

## เรื่องเล่า
อุปมาเรื่องการลากอวนมีความดังต่อไปนี้:

## ดูเพิ่ม
* พระราชกิจของพระเยซู

## อ้างอิง

## บรรณานุกรม

*
*
*
*
*
*
*
*
*
*
*
*
*
*

การลากอวน, อุปมาเรื่อง
หมวดหมู่:พระวรสารนักบุญมัทธิว
หมวดหมู่:ทูตสวรรค์ในศาสนาคริสต์
หมวดหมู่:สวรรค์ในศาสนาคริสต์
หมวดหมู่:นรกในศาสนาคริสต์
หมวดหมู่:อวสานวิทยาในคัมภีร์ไบเบิล
หมวดหมู่:สัตว์ในคัมภีร์ไบเบิล
หมวดหมู่:สัตว์ในคัมภีร์ไบเบิล
หมวดหมู่:การพิพากษาครั้งสุดท้าย
เรดโซน (วิดีโอเกม พ.ศ. 2537)

***เรดโซน*** () เป็นวิดีโอเกมแนวชูตเอ็มอัป ค.ศ. 1994 ที่พัฒนาโดยบริษัทซูเรงซ์และเผยแพร่โดยไทม์วอร์เนอร์อินเตอร์แอกทีฟสำหรับเซกา เจเนซิส เกมนี้ผู้เล่นจะสลับไปมาระหว่างการบังคับเฮลิคอปเตอร์และการเดินเท้า ที่ทั้งสองแบบสามารถเล่นได้จากมุมมองด้านบนและมุมมองบุคคลที่หนึ่ง

เกมนี้โดดเด่นด้วยการใช้เทคโนโลยีหลายอย่างที่ไม่แพร่หลายในยุคนั้นบนเครื่องเจเนซิส ช่น การหมุนเต็มหน้าจอ, เวกเตอร์ 3 มิติ, การซูมแบบเรียลไทม์ และวีดิทัศน์เต็มอัตรา

บริษัทซูเรงซ์ได้เปิดตัวเกมเวอร์ชันเบต้าสู่สาธารณสมบัติ ซึ่งเชื่อกันว่าทำขึ้นเพื่อแสดงความเคารพต่อรากฐานของพวกเขาในฐานะเดโมกรุป

## โครงเรื่อง
กองทหารเข้ายึดครองประเทศสมมุติเล็ก ๆ ชื่อว่า*ซิริสถาน* ซึ่งการเนรเทศหมู่และการทรมานได้เกิดขึ้นในประเทศนี้ระหว่างการผนวกดินแดน ส่วน*ซิริสถาน*ได้รุกรานประเทศเพื่อนบ้านเล็ก ๆ แห่งหนึ่งเพื่อตอบโต้การผนวกดินแดนดังกล่าว ในขณะเดียวกัน ผู้เผด็จการก็คุกคามโลกด้วยขีปนาวุธนิวเคลียร์ที่ยิงไปครั้งละประเทศ

## การตอบรับ
thumb|บทนำของ''เรดโซน''ที่อวดอ้างถึงความสามารถทางเทคนิคของเกม

นิตยสาร*[[อิเล็กทรอนิกเกมมิงมันธ์ลี]]*ได้ให้คะแนนเกมนี้ 6.8 คะแนนจาก 10 คะแนน โดยยกย่องฉากต่อสู้และฉากกลางอากาศว่า "สร้างสรรค์" ในขณะเดียวกันก็กล่าวถึงความยากและเส้นทางการเรียนรู้เช่นกัน นอกจากนี้ พวกเขายังกล่าวถึงจำนวนอาวุธและภารกิจที่ผู้เล่นสามารถเล่นได้ 

ส่วนนิตยสาร*[[เกมโปร]]*ชื่นชมการควบคุมเฮลิคอปเตอร์และกราฟิกเบื้องต้น แต่สรุปว่าการควบคุมที่แย่เมื่อบังคับตัวละครบนพื้นดินนั้นได้ทำลายความสนุกที่อาจจะได้รับไป

และนิตยสาร*[[เนกซ์เจเนอเรชัน (นิตยสาร)|เนกซ์เจเนอเรชัน]]*ให้คะแนนเกมนี้ 3 ดาวจาก 5 ดาว โดยระบุว่า "แม้ว่าเนื้อเรื่องและรูปแบบการเล่นของ*เรดโซน*จะเป็นที่รู้จักในฐานะ 'การลอกเลียนแบบ' จากเกม*[[เออร์เบินสไตรก์]]* แต่ความท้าทายอันมหาศาลทำให้เกมนี้เป็นทางเลือกทดแทนความสำเร็จอย่างต่อเนื่องของซีรีส์*สไตรก์*ได้"

### ประสิทธิภาพเชิงพาณิชย์
แม้ว่าจะไม่ทราบตัวเลขยอดขายที่แน่ชัด แต่ยอดขายของเกม*เรดโซน*ได้รับการอธิบายว่า "จำกัด" เนื่องจากเกมดังกล่าวออกวางจำหน่ายในช่วงปลายอายุขัยของเจเนซิส

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2537
หมวดหมู่:วิดีโอเกมเฮลิคอปเตอร์
หมวดหมู่:เกมยิงเลื่อน
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมเกี่ยวกับการก่อการร้าย
หมวดหมู่:วิดีโอเกมที่พัฒนาขึ้นในประเทศเดนมาร์ก
นอร์ธรอปกรัมแมน MQ-4C ไทรตัน

**นอร์ธรอปกรัมแมน MQ-4C ไทรตัน** (Northrop Grumman MQ-4C Triton) เป็นโดรนเพดานสูงระยะทำการนาน พัฒนาเพื่อกองทัพเรือสหรัฐและกองทัพอากาศออสเตรเลียสำหรับภารกิจลาดตระเวน โดยทำงานร่วมกับสถานีควบคุมภาคพื้นดิน โครงการนี้มีจุดมุ่งหมายเพื่อสนับสนุนภารกิจด้านการข่าวกรอง การเฝ้าตรวจ และการลาดตระเวน แบบเรียลไทม์ ครอบคลุมพื้นที่มหาสมุทรและชายฝั่งขนาดใหญ่ รวมถึงการลาดตระเวนทางทะเลอย่างต่อเนื่อง การค้นหาและกู้ภัย และยังใช้ทำงานเสริมร่วมกับเครื่องบินลาดตระเวนทางทะเล P-8 โพไซดอน

ไทรตันมีพื้นฐานจากโดรน RQ-4 Global Hawk แต่ได้รับการปรับปรุงเพิ่มเติม เช่น โครงสร้างลำตัวและปีกที่เสริมความแข็งแรง ระบบป้องกันน้ำแข็งเกาะตัว และระบบป้องกันฟ้าผ่า เพื่อให้อากาศยานสามารถลดระดับผ่านชั้นเมฆลงมาเพื่อสังเกตการณ์เรือและเป้าหมายอื่น ๆ ในทะเลได้อย่างใกล้ชิด ชุดเซนเซอร์ที่ติดตั้งยังสามารถตรวจจับความเร็ว ตำแหน่ง และจำแนกประเภทของเรือได้อย่างแม่นยำ ลำต้นแบบถูกส่งมอบในปี 2012 และตั้งเป้าให้เข้าประจำการกับกองทัพเรือสหรัฐภายในปี 2015 รวมจำนวน 67 ลำ โดย ขีดความสามารถปฏิบัติการขั้นต้นของ MQ-4C บรรลุในปี 2018 และมีกำหนดบรรลุขีดความสามารถปฏิบัติการเต็มรูปแบบในปี 2023 ออสเตรเลียได้สั่งซื้อ 4 ลำ โดยลำแรกเข้าประจำการในปี 2024

## คุณลักษณะ (MQ-4C)
* **นักบิน:** ไม่มี (ควบคุมจากภาคพื้นดิน)
* **ความยาว:** 14.5 เมตร
* **ความกว้างปีก:** 39.9 เมตร
* **ความสูง:** 4.6 เมตร
* **[[น้ำหนักตัวเปล่า]]:** 6,781 กิโลกรัม
* **[[น้ำหนักสูงสุดในการขึ้นบิน]]:** 14,628 กิโลกรัม
* **เครื่องยนต์:** เทอร์โบแฟน Rolls-Royce AE 3007H จำนวนหนึ่งหน่วย
* **แรงขับสูงสุด:** 31 กิโลนิวตัน (7,000 lbf)
* **ความเร็วสูงสุด:** 610 กิโลเมตร/ชั่วโมง
* **ความเร็วปฏิบัติการ:** 570 กิโลเมตร/ชั่วโมง
* **เพดานบินใช้งาน:** 17,000 เมตร (55,750 ฟุต)
* **พิสัยบิน:** 15,200 กิโลเมตร
* **ระยะเวลาบินต่อเนื่อง:** มากกว่า 24 ชั่วโมง
* **เรดาร์:** AN/ZPY-3 MFAS

## อ้างอิง

MQ
MQ
MQ
MQ
นอร์ธรอปกรัมแมน RQ-4 โกลบอลฮอว์ก

**นอร์ธรอปกรัมแมน RQ-4 โกลบอลฮอว์ก** (Northrop Grumman RQ-4 Global Hawk) เป็นโดรนลาดตระเวนเพดานบินสูงที่ควบคุมจากระยะไกล เริ่มเข้าประจำการในปี 2001 เดิมทีออกแบบโดยบริษัท Ryan Aeronautical (ปัจจุบันเป็นส่วนหนึ่งของนอร์ธรอปกรัมแมน)

RQ-4 โกลบอลฮอว์ก ถูกออกแบบมาเพื่อการลาดตระเวนเชิงระบบและครอบคลุมพื้นที่กว้าง ด้วยการใช้เรดาร์สังเคราะห์ภาพความละเอียดสูง (SAR) ควบคู่กับ กล้องตรวจจับภาพแสงและอินฟราเรด (EO/IR) สามารถบินวนค้างพื้นที่เป้าหมายได้นานเพื่อเก็บข้อมูลข่าวกรองอย่างต่อเนื่อง มันถูกใช้งานโดยกองทัพอากาศสหรัฐ ในฐานะโดรนเพดานบินสูงระยะเวลาทำการนาน (HALE) ที่รองรับการเก็บข้อมูลข่าวกรองหลากหลายมิติ เพื่อสนับสนุนปฏิบัติการทางทหารทั่วโลก ความสามารถด้านการลาดตระเวนขั้นสูงของ Global Hawk ช่วยให้การเลือกเป้าหมายอาวุธมีความแม่นยำมากขึ้น และยังเพิ่มความปลอดภัยให้แก่กองกำลังมิตร

เดิมทีสหรัฐมีแผนจะจัดหา 63 ลำ แต่ต่อมาลดเหลือ 45 ลำเนื่องจากค่าใช้จ่ายบานปลาย และในปี 2013 มีข้อเสนอให้ปลดประจำการรุ่น Block 30 จำนวน 21 ลำที่ใช้สำหรับภารกิจข่าวกรองทางสัญญาณ (SIGINT) สำหรับค่าใช้จ่ายการผลิตในช่วงแรกในปี 1994 เครื่องต้นแบบ 10 ลำแรกมีราคาเพียง 10 ล้านดอลลาร์สหรัฐต่อลำ แต่เมื่อถึงปี 2001 ราคาพุ่งขึ้นเป็น 60.9 ล้านดอลลาร์ และต่อมาเพิ่มขึ้นเป็น 131.4 ล้านดอลลาร์ในปี 2013 ทั้งนี้ กองทัพเรือสหรัฐได้นำโกลบอลฮอว์กมาพัฒนาต่อเป็น MQ-4C ไทรตัน สำหรับภารกิจลาดตระเวนทางทะเล ขณะที่กองทัพอากาศสหรัฐมีแผนจะปลดประจำการฝูงบินโกลบอลฮอว์กภายในปี 2027

## ผู้ใช้งาน
;
* กองทัพอากาศสาธารณรัฐเกาหลี
;
* กองกำลังป้องกันตนเองทางอากาศญี่ปุ่น
;
* กองทัพอากาศสหรัฐ
* นาซา
;
* กองกำลังเฝ้าตรวจทางบกผสมชาติ (AGS)

## คุณลักษณะ (RQ-4B Block 30/40)
[230px|thumb|RQ-4 โกลบอลฮอว์ก สังกัด[นาซา]]
* **นักบิน:** ไม่มี (ควบคุมจากภาคพื้นดิน)
* **ความยาว:** 14.5 เมตร
* **ความกว้างปีก:** 39.9 เมตร
* **ความสูง:** 4.7 เมตร
* **[[น้ำหนักตัวเปล่า]]:** 6,781 กิโลกรัม
* **[[น้ำหนักสูงสุดในการขึ้นบิน]]:** 14,628 กิโลกรัม
* **เครื่องยนต์:** เทอร์โบแฟน Rolls-Royce AE 3007H จำนวน 1 หน่วย
* **แรงขับ:** 34 กิโลนิวตัน (7,600 ปอนด์แรง)
* **ความเร็วสูงสุด:** 629 กม./ชม.
* **ความเร็วปฏิบัติการ:** 570 กม./ชม.
* **พิสัยปฏิบัติการ:** 22,780 กม.
* **เพดานบินใช้งาน:** 18,000 เมตร (60,000 ฟุต)
* **ระยะเวลาบินต่อเนื่อง:** 32–34 ชั่วโมง
## อ้างอิง

หมวดหมู่:เครื่องบินนอร์ธรอปกรัมแมน
กระเพาะปลาน้ำแดง

thumb|333px|
**กระเพาะปลาน้ำแดง หรือ กระเพาะปลาตุ๋น**  **(อังกฤษ: fish maw soup , Braised Fish Maw in Red Gravy ; จีน: 花膠 หรือ 鱼鳔)** เป็นอาหารไทยที่มีต้นกำเนิดจากจีนอย่างหนึ่ง ทำจากถุงลมของปลา ประกอบด้วยกระเพาะปลาแห้งตุ๋นในน้ำซุปสีแดง เสิร์ฟบนเส้นก๋วยเตี๋ยวหรือเครื่องเคียงอื่นๆ อาหารจานนี้ประกอบด้วยส่วนผสมอย่าง ไก่ เห็ด เลือดไก่ และบางครั้งก็มีหน่อไม้และไข่นกกระทา รสชาติที่เป็นเอกลักษณ์ได้มาจากการผสมผสานระหว่างซีอิ๊ว ซอสหอยนางรม และเครื่องปรุงรส ขั้น ตอนแรกคือการทำให้กระเพาะปลานุ่มฟู จากนั้นเคี่ยวในน้ำเกรวี่เข้มข้นพร้อมกับส่วนผสมอื่นๆ จนนุ่ม

ในประเทศไทยมีขายตามร้านอาหารข้างทางทั่วไปจนไปถึงในภัตตาคาร ตามย่านชุมชนชาวไทยเชื้อสายจีนทั่วประเทศ ในกรุงเทพฯจะพบเจออาหารประเภทนี้ได้ตาม ตลาดพลู เยาวราช สาทร บางรัก เป็นต้น

กระเพาะปลาที่ใช้ทำอาหาร ทำจากถุงลมปลาตากแห้งทอดกรอบ ตำรายาจีนถือว่ากระเพาะปลาเป็นยาชูกําลัง กระเพาะปลาที่มีราคาแพงที่สุด ทำจากถุงลมของปลากะพง

## อ้างอิง

หมวดหมู่:อาหารทะเล
หมวดหมู่:อาหารจีน

หมวดหมู่:อาหารไทย